Wen ‘n paar splinternuwe Maroela-velskoeneTwee gelukkige lesers staan die kans om elkeen ‘n paar velskoene te wen Twee pare van Maroela Media se velskoene kort ŉ maat! As die vellie jou pas, spog jy dalk binnekort met jou eie stel splinternuwes! Daar is min dinge wat kan kers vashou by ŉ paar egte boerevellies. Of jy nou optof vir ŉ troue, jou beste voetjie voorsit vir jou nuwe nooi se familie of jou gemaklikste kakiebroek aantrek vir kleiduifskiet by die kerk se basaar – ŉ goeie paar velskoene laat jou nooit in die steek nie. Vrouevellies is ook niks vreemds meer nie, en menige bruid kies deesdae vellies by haar trourok sodat sy haar eerder oor haar rammetjie-uitnek-swaer as oor haar seer voete hoef te bekommer. Maak dit nou boonop ŉ paar egte Maroela-vellies en jy kan maar weet jy sal ŉ spoor trap wat al jou vriende jou sal beny. Ons is op soek na pasmaats vir een paar vrouevelskoene en een paar manskoene. Vul die vorm hier onder in voor 29 Januarie 2023 en as die vellie jou pas, kan dit dalk joune wees! Onthou om ook jou ma, pa, kleinboet en ouma te laat weet om in te skryf. As jy nie ŉ kans wil waag nie en graag self ŉ paar velskoene wil besit, kan jy jou paar in Maroela se aanlyn winkel, Die Koöperasie, bestel. Ek wil ŉ paar vellies wen Die kompetisie het gesluit. Bepalings en voorwaardes